พระราชกฤษฎีกาให้มีการเลือกตั้งผู้ว่าราชการกรุงเทพมหานคร พ.ศ. 2539
พระราชกฤษฎีกา
ให้มีการเลือกตั้งผู้ว่าราชการกรุงเทพมหานคร
พ.ศ. ๒๕๓๙
 

ภูมิพลอดุลยเดช
ป.ร.
ให้ไว้ ณ วันที่
๖ เมษายน พ.ศ. ๒๕๓๙
เป็นปีที่ ๕๑
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรให้มีการเลือกตั้งผู้ว่าราชการกรุงเทพมหานคร

อาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทย
ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช
๒๕๓๘ และมาตรา ๔๔ วรรคสอง แห่งพระราชบัญญัติระเบียบบริหารราชการกรุงเทพมหานคร พ.ศ.
๒๕๒๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกาให้มีการเลือกตั้งผู้ว่าราชการกรุงเทพมหานคร พ.ศ. ๒๕๓๙

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้มีการเลือกตั้งผู้ว่าราชการกรุงเทพมหานคร
ตามความในมาตรา ๔๗ วรรคสอง แห่งพระราชบัญญัติระเบียบบริหารราชการกรุงเทพมหานคร
พ.ศ. ๒๕๒๘

มาตรา ๔ ให้กำหนดวันที่
๒ มิถุนายน พ.ศ. ๒๕๓๙ เป็นวันเลือกตั้ง

มาตรา ๕ ระยะเวลารับสมัครเลือกตั้ง
ให้เริ่มตั้งแต่วันที่ ๒๒ เมษายน พ.ศ. ๒๕๓๙ ถึงวันที่ ๒๖ เมษายน พ.ศ. ๒๕๓๙

มาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
บรรหาร ศิลปอาชา
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากวาระการดำรงตำแหน่งของผู้ว่าราชการกรุงเทพมหานครในปัจจุบันได้สิ้นสุดลง
เมื่อวันที่ ๑๘ เมษายน พ.ศ. ๒๕๓๙ และตามมาตรา ๔๗ วรรคสอง แห่งพระราชบัญญัติระเบียบบริหารราชการกรุงเทพมหานคร
พ.ศ. ๒๕๒๘ บัญญัติว่า เมื่อผู้ว่าราชการกรุงเทพมหานครพ้นจากตำแหน่งตามวาระ ให้จัดการเลือกตั้งขึ้นใหม่
ภายในหกสิบวันนับแต่วันสิ้นสุดวาระ และโดยที่มาตรา ๔๔ วรรคสอง แห่งพระราชบัญญัติดังกล่าวบัญญัติว่า
การเลือกตั้งผู้ว่าราชการกรุงเทพมหานครจะกระทำได้เมื่อได้มีพระราชกฤษฎีกากำหนดให้มีการเลือกตั้งแล้ว จึงจำเป็นต้องตราพระราชกฤษฎีกานี้




สายสัมพันธ์/ปรับปรุง
๑๐ กรกฎคม ๒๕๖๓

อรญา/ตรวจ
๒๓ กรกฎาคม ๒๕๖๓

[๑] ราชกิจจานุเบกษา
เล่ม ๑๑๓/ตอนที่ ๑๑ ก/หน้า ๖/๑๙ เมษายน ๒๕๓๙